OŠ Skradin , Skradin školska godina: 2025./2026.

**Kriteriji ocjenjivanja**

iz predmeta **TEHNIČKA KULTURA**

Dvije su sastavnice (komponente) iz kojih će učenici biti ocjenjivani tijekom nastavne

godine:

* **Usvojenost sadržaja**
* **Radne navike i vještine** (primjena znanja u praktičnim radovima)

Kriteriji za ocjenjivanje prema pojedinim sastavnicama su slijedeći:

|  |  |  |
| --- | --- | --- |
| **Ocjena** | **Usvojenost sadržaja** | **Radne navike i vještine** |
| **Nedovoljan (1)** | Ni uz pomoć učitelja ne uspijeva se prisjetiti osnovnih pojmova, ne odgovara na jednostavne upite, ne poznaje nastavne sadržaje | Veoma otežano se služi priborom i alatom, zadatke nije u stanju izvršiti niti uz pomoć učitelja, ne trudi se usvojiti potrebne vještine |
| **Dovoljan (2)** | Uz pomoć učitelja prisjeća se osnovnih pojmova, u stanju ih je nabrojiti ali za objašnjavanje istih treba pomoć | Potrebna mu je stalna pomoć za izvršavanje radnih zadataka, ne uočava greške samostalno i višekratno ih ponavlja |
| **Dobar (3)** | Poznaje nastavne sadržaje, uz manju pomoć učitelja odgovara na jednostavna pitanja, ima teškoće u povezivanju nastavnih sadržaja | Radne zadatke izvršava uz povremenu pomoć učitelja, greške je u stanju uočiti ali treba pomoć za ispravljanje |
| **Vrlo dobar (4)** | Poznaje nastavne sadržaje, samostalno odgovara na teorijska pitanja, uz manju pomoć učitelja povezuje nastavne sadržaje | Radne zadatke rješava samostalno, u stanju je uočiti i samostalno ispraviti greške, rijetko mu je potrebna pomoć učitelja ili kolege |
| **Odličan (5)** | Samostalno i točno odgovara na teorijska pitanja uz poznavanje i razumijevanje svih osnovnih pojmova, lako povezuje nastavne sadržaje i donosi zaključke | Radne zadatke rješava samostalno, brzo i točno, pronalazi kako alternativne tako i kreativne načine rješavanja, vješto primjenjuje stečena teorijska znanja u rješavanju praktičnih zadataka |

Za pisane provjere znanja ocjene će se dobivati u slijedećim rasponima ostvarenih bodova:

|  |  |  |  |  |
| --- | --- | --- | --- | --- |
| **Nedovoljan (1)** | **Dovoljan (2)** | **Dobar (3)** | **Vrlo dobar (4)** | **Odličan (5)** |
| 0% - 49,9% | 50,0% - 59,9% | 60,0% - 74,9% | 75,0% - 89,9% | 90,0% - 100% |

Za radne navike i vještine učenici će se ocjenjivati na slijedeći način:

|  |  |
| --- | --- |
| **Ocjena** | **Kriterij vrednovanja** |
| **Nedovoljan (1)** | Tehnička tvorevina nije sastavljena u cjelinu i kao takva potpuno je nefunkcionalna, učenik ne zna samostalno obrazložiti postupak izrade tvorevine,radno mjesto neuredno i neorganizirano |
| **Dovoljan (2)** | Tehnička tvorevina je sastavljena u cjelinu ali je tek djelomično funkcionalna, dijelovi su neprecizno izrezani i zalijepljeni (spojeni), ukupni estetski dojam je loš, uz pomoć učitelja obrazlaže postupak izrade tehničke tvorevine, ne služi se tehničkim terminima i ne razumije zakonitosti, radno mjesto donekle organizirano |
| **Dobar (3)** | Tehnička tvorevina je funkcionalna, estetski zadovoljavajuća, dijelovi su donekle precizno izrezani i zalijepljeni (spojeni),uz manju pomoć učitelja obrazlaže postupak izrade tvorevine,slabo se služi tehničkim terminima, ima poteškoće u povezivanju nastavnih sadržaja, radno mjesto uglavnom ispravno organizirano |
| **Vrlo dobar (4)** | Tehnička tvorevina funkcionalna, estetski dojam dobar, dijelovi precizno izrezani i zalijepljeni (spojeni), samostalno obrazlaže postupak izrade tvorevine, gotovo u potpunosti se služi tehničkim terminima,uz manju pomoć učitelja povezuje gradivo, pronalazi slične primjere iz prakse, radno mjesto pravilno organizirano |
| **Odličan (5)** | Tehnička tvorevina funkcionalna, estetski dojam dobar, dijelovi precizno izrezani i zalijepljeni (spojeni),samostalno izlaže postupak izrade tvorevine i pri tom se služi tehničkim terminima,lako povezuje gradivo i donosi zaključke, pronalazi slične primjere iz prakse, predlaže poboljšice tehničke tvorevine, radno mjesto pravilno organizirano |

Zaključna ocjena iz predmeta nije nužno aritmetička sredina svih upisanih ocjena tijekom nastavne godine. Za konačnu ocjenu uzeti će se u obzir i sposobnosti učenika, ostvareni napredak tijekom školske godine, i naročito odnos prema drugim učenicima kao i odnos prema nastavnim sredstvima i pomagalima.

Predmetni učitelj: Ana Berač